ރާއްޖެއަށް ގެނައުން މަނާތަކެތީގެ ޤާނޫނު
(4/75)

[ތަޢާރުފު]
މިޤާނޫނަކީ ދިވެހިރާއްޖެއަށް ގެނައުން މުޅިން މަނާތަކެއްޗާއި، އެތަކެތި ދިވެހިރާއްޖޭގައި އުފެއްދުމާއި ގެންގުޅުން މަނާކުރުމާއި، ޚާއްޞަ ހުއްދައެއް ލިބިގެންނޫނީ ގެނައުން މަނާތަކެއްޗާއި، އެތަކެތި ދިވެހިރާއްޖޭގައި އުފެއްދުމާއި ގެންގުޅުމާބެހޭ ޤާނޫނެވެ. މިޤާނޫނަށް ކިޔާނީ "ދިވެހިރާއްޖެއަށް ގެނައުން މަނާތަކެތީގެ ޤާނޫނު" އެވެ.

[ދައުލަތުގެ ބޭނުމަކު މެނުވީ ގެނައުން މަނާތަކެތި]
ތިރީގައި މިވާ ތަކެތި ދައުލަތުގެ ބޭނުމަކު މެނުވީ ދިވެހިރާއްޖެއަށް ގެނައުމަކީ މަނާ ކަމެކެވެ.
ހަނގުރާމަވެރި ހަތިޔާރު ބަޑިބޭސް ގޮވާ އެއްޗެހި

[ދައުލަތުގެ ބޭނުމަކު ގެނެވޭގޮތް]
މި މާއްދާގެ (ހ) ގައި ބަޔާން ކޮށްފައިވާ ތަކެތި ދައުލަތުގެ ބޭނުމަކު ދިވެހިރާއްޖެއަށް ގެނވޭނީ މިނިސްޓްރީ އޮފް ޑިފެންސް އެންޑް ނޭޝަނަލް ސެކިއުރިޓީ އަށެވެ.

[އުފެއްދުން]
މި މާއްދާގެ (ހ) ގައި ބަޔާންކޮށްފައިވާ ތަކެތި ދިވެހިރާއްޖޭގައި އުފެއްދޭނީ މިނިސްޓްރީ އޮފް ޑިފެންސް އެންޑް ނޭޝަނަލް ސެކިއުރިޓީ އަށެވެ.

[ގެންގުޅުން]
މި މާއްދާގެ (ހ) ގައި ބަޔާން ކޮށްފައިވާ ތަކެތި ދިވެހިރާއްޖޭގައި ގެންގުޅެން ވާނީ، މިނިސްޓްރީ އޮފް ޑިފެންސް އެންޑް ނޭޝަނަލް ސެކިއުރިޓީން ކަނޑައަޅާ ބަޔަކު، އެ މިނިސްޓްރީން ހަދާ ގަވާއިދެއްގެ މަތީންނެވެ.

[ފެނިއްޖެނަމަ ނުވަތަ ހޮވައިފިނަމަ ޢަމަލު ކުރަންވީ ގޮތް]
މި މާއްދާގެ (ހ) ގައި ބަޔާން ކޮށްފައިވާ އެއްޗެއް، އޮޔާދަނިކޮށް، ނުވަތަ ލަނގުވެފައި ވަނިކޮށް، ނުވަތަ އެ އެއްޗެއްގެ ވެރިފަރާތް ނުވަތަ އެ އެއްޗެއް ގެންގުޅޭ ފަރާތް ނޭނގޭފަދަ ގޮތެއްގައި ވަނިކޮށް، ނުވަތަ ހުއްދަ ލިބިފައިނުވާ ފަރާތަކުން އެ އެއްޗެއް ގެންގުޅެނިކޮށް ނުވަތަ ބަހައްޓައިފައި ވަނިކޮށް ފެނިއްޖެނަމަ، އެ ފެނުނު މީހަކު، މިނިސްޓްރީ އޮފް ޑިފެންސް އެންޑް ނޭޝަނަލް ސެކިއުރިޓީއަށް، ނުވަތަ އެ މިނިސްޓްރީން ކަނޑައަޅާ ފަރާތަކަށް ލަސްނުކޮށް އެކަން އަންގަން ވާނެއެވެ. މިފަދަ އެއްޗެއް ހޮވައިފިނަމަ އެ އެއްޗެއް ހޮވި މީހަކު އެ އެއްޗެއް މިނިސްޓްރީ އޮފް ޑިފެންސް އެންޑް ނޭޝަނަލް ސެކިއުރިޓީއާ، ނުވަތަ އެންމެ ކައިރި އަތޮޅު އޮފީހަކާ، ނުވަތަ ރަށު އޮފީހަކާ، ލަސްނުކޮށް ހަވާލު ކުރަން ވާނެއެވެ.

[ހަތިޔާރާއެކު ދަތުރުކުރާ އުޅަނދު]
މި މާއްދާގެ (ހ) ގައި ބަޔާން ކޮށްފައިވާ އެއްޗަކާއެކު ދިވެހިރާއްޖެ އަށް އަންނަ، ނުވަތަ ދިވެހިރާއްޖޭގެ ސަރަޙައްދު ހުރަސްކޮށް ދަތުރުކުރާ އެއްވެސް އުޅަނދެއް، ނުވަތަ އެއްވެސް ބާވަތެއްގެ މަތިންދާ ބޯޓެއް ދިވެހިރާއްޖޭގެ ސަރަޙައްދުގެ ތެރެއަށް ވަންނަންވާނީ، މިނިސްޓްރީ އޮފް ޑިފެންސް އެންޑް ނޭޝަނަލް ސެކިއުރިޓީން ހުއްދަ ހޯދުމަށް ފަހު އެމިނިސްޓްރީން ކަނޑައަޅާ ގަވާއިދެއްގެ މަތިންނެވެ.

[ޢިއްޒަތާ ގުޅޭގޮތުން ގެންނަ ހަތިޔާރު]
ބޭރު ދައުލަތްތަކުގެ ޢިއްޒަތްތެރިންގެ ޢިއްޒަތާ ނުވަތަ ސަލާމަތާ ގުޅޭގޮތުން ކޮންމެހެން ގެންނަންޖެހޭ ހަނގުރާމަވެރި ހަތިޔާރާއި، ބޭރު ދައުލަތްތަކުގެ ޢަސްކަރީ އިސްމަގާމު ތަކުގައި ތިބޭ މީހުންގެ ޔުނިފޯމުގެ ބައެއް ކަމުގައި ހިމެނޭ ނުވަތަ ބޭރު ޤައުމެއްގެ ޤައުމީ ހެދުމެއްގެ ބައެއް ކަމުގައި ހިމެނޭ ކަނޑި، ޚަންޖަރުފަދަ ތަކެތި ދިވެހިރާއްޖެއަށް ގެނައުމުގެ ހުއްދަ މިނިސްޓްރީ އޮފް ޑިފެންސް އެންޑް ނޭޝަނަލް ސެކިއުރިޓީން ދިނުމަކަށް މި ޤާނޫނުގެ 2 ވަނަ މާއްދާ ހުރަހެއް ނާޅައެވެ.

[ރާއްޖެއަށް ގެނައުން މުޅިން މަނާތަކެތި]
ތިރީގައި މިވާތަކެތި ދިވެހިރާއްޖެއަށް ގެނައުމާއި، ދިވެހިރާއްޖޭގައި އުފެއްދުމާއި، ގެންގުޅުމާއި، ވިއްކުމާއި، ދިނުމާއި، ފެތުރުމަކީ، މުޅިން މަނާކަމެކެވެ.
އިސްލާމްދީނުގެ އަޞްލުތަކާ ޚިލާފު ވާހަކަ ލިޔެފައި ހުންނަ ނުވަތަ އެފަދަ ކުރެހުން ހުންނަފޮތް، މަޖައްލާ، ނޫސްފަދަ ތަކެއްޗާއި، މިފަދަ ވާހަކައާއި މަންޒަރު އަޅައިފައި ހުންނަ ޓޭޕް، ޑިސްކެޓްފަދަ ތަކެއްޗާއި، އިސްލާމްދީނަށް އިހާނެތިކޮށް ހިތޭފަދަ ތަކެތި ޢިލްމީ ބޭނުމަކަށް މިނިސްޓްރީ އޮފް ޖަސްޓިސް އެންޑް އިސްލާމިކް އެފެއާޒްގެ ހުއްދަ ލިޔުމަކުން ލިބިގެން ގެނެވޭ ތަކެތި މީގެތެރެއަކު ނުހިމެނެއެވެ.
އަޅުކަންކުރަން ގެންގުޅޭ ބުދު އޮރިޔާން ކާޑު ދިރޭ އޫރު

[ޚާއްޞަ ހުއްދައެއް ލިބިގެންނޫނީ ގެނައުން މަނާތަކެތި]
ތިރީގައި މިވާތަކެތި ދިވެހިރާއްޖެއަށް ގެންނަން ވާނީ އަދި ދިވެހިރާއްޖެގައި ގެންގުޅެން ވާނީ، މިނިސްޓްރީ އޮފް ޑިފެންސް އެންޑް ނޭޝަނަލް ސެކިއުރިޓީގެ ޚާއްޞަ ހުއްދައެއް ލިޔުމަކުން ލިބިގެން، އަދި އެ މިނިސްޓްރީން ކަނޑައަޅާ ގަވާއިދަކާ އެއްގޮތްވާ ގޮތުގެ މަތިންނެވެ.
ކުއްތާ ނުރައްކާތެރި ޖަނަވާރު ގޮވާ އެއްޗެހި ކަމުގައި ނުހިމެނޭ ނުރައްކާތެރި ކެމިކަލާއި އެފަދަ ކެމިކަލްތަކުން އުފައްދާ އެސިޑާއި ބާވަތް ބާވަތުގެ ވިހަ ފޮގްސިގްނަލް، ހަވާ، ފަޓާސް ހޯދައި ސަލާމަތް ކުރުމުގެ ބޭނުމުގައި ބޯޓްފަހަރުގައި ކޮންމެހެން ގެންގުޅެން ޖެހޭނެ ކަމަށް މިނިސްޓްރީ އޮފް ޓްރާންސްޕޯޓް އެންޑް ކޮމިއުނިކޭޝަންސުން ކަނޑައަޅާ ގޮވާ އެއްޗެހި މަސްހިފާ ނުވަތަ މަސްމަރާ ބަޑި ތިރީގައި މިވާތަކެތި ދިވެހިރާއްޖެއަށް ގެންނަން ވާނީ އަދި ދިވެހިރާއްޖޭގައި ގެންގުޅެންވާނީ، މިނިސްޓްރީ އޮފް ޓްރޭޑް، އިންޑަސްޓްރިީޒުން ކަނޑައަޅާ ގަވާއިދަކާ އެއްގަޮތްވާ ގޮތުގެމަތިންނެވެ.
ބަނގުރާ އޫރުމަހާއި، އޫރުމަހުން އުފައްދާ ތަކެތި މި މާއްދާގެ (ހ) ގެ (1)، (2) ގައިވާ ތަކެއްޗާއި (ށ) ގައިވާ ތަކެތި ދިވެހިރާއްޖޭގައި އުފެއްދުމަކީ މަނާ ކަމެކެވެ.
މި މާއްދާގެ (ހ) ގެ (3)، (4)، (5)، (6) ގައިވާ ތަކެތި ދިވެހިރާއްޖޭގައި އުފެއްދޭނީ މިނިސްޓްރީ އޮފް ޑިފެންސް އެންޑް ނޭޝަނަލް ސެކިއުރިޓީގެ ހުއްދަ ލިޔުމަކުން ލިބިގެންނެވެ.

[ގުޅުން ހުރި އެއްޗެއް ގެނައުން]
މި ޤާނޫނުގައި ދިވެހިރާއްޖެއަށް ގެނައުން މަނާއެއްޗެއް ކަމަަށް ކަނޑައެޅިގެން ބަޔާންކޮށްފައި ނުވާ އެއްޗެއް ކަމުގައި ވިޔަސް އެ އެއްޗަކީ މި ޤާނޫނުގައި ބަޔާންކޮށްފައިވާ ޒާތުގެ އެއްޗެއް ކަމަށް ކަސްޓަމްސްގެ އެންމެ އިސްވެރިޔާއަށް ފެންނަ އެއްޗެއް ދިވެހިރާއްޖެއަށް ގެނެސްފިނަމަ އެ އެއްޗެއް ދޫނުކޮށް ހިފެހެއްޓުމާއި، މި ޤާނޫނުގައި ބަޔާންކޮށްފައިވާ ފަރާތްތަކުގެ ތެރެއިން އެ އެއްޗަކާ ބެހޭ ފަރާތާ މަޝްވަރާކޮށް އެ ފަރާތުގެ ލަފަޔާއެކު އެކަން ވަކިގޮތަކަށް ނިންމުމުގެ އިޚްތިޔާރު ކަސްޓަމްސްގެ އެންމެ އިސްވެރިޔާއަށް ލިބިގެންވެއެވެ.

[.]
ދިވެހިރާއްޖޭން ގަބޫލު ކޮށްފައިވާ ބައިނަލް އަޤްވާމީ މުޢާހަދާއެއްގެ ދަށުން، އުޅަނދުތަކުގައި ކޮންމެހެން ބަހައްޓަންޖެހޭ އެެއްޗެހި ބަހައްޓައިގެން އެފަދަ އުޅަނދު ދިވެހިރާއްޖޭގެ ބަނދަރަކަށް އައުމަކަށް ނުވަތަ ދިވެހިރާއްޖޭގެ ސަރަޙައްދު ހުރަސްކޮށް ދަތުރު ކުރުމަކަށް މި ޤާނޫނު ހުރަހެއް ނާޅައެވެ.

[ޤާނޫނާ ޚިލާފަށް ގެނެވޭ ތަކެތިއަތުލުން]
މި ޤާނޫނުގައި ބަޔާންކޮށްފައިވާ އެއްޗެއް މި ޤާނޫނާ ޚިލާފަށް ދިވެހިރާއްޖެއަށް ގެނެސްފިނަމަ، ނުވަތަ ދިވެހިރާއްޖޭ ގައި ގެންގުޅެނިކޮށް ފެނިއްޖެނަމަ، ބަދަލު ދިނުމަކާ ނުލައި، އެ އެއްޗެއް އަތުލެވޭނެއެވެ.

[ލިބުނުގޮތް ސާބިތުކޮށް ނުދެވިއްޖެ ނަމަ އެތެރެކުރި ނުވަތަ އުފެއްދި އެއްޗެއް ކަމުގައި ބެލުން]
މި ޤާނޫނުގައި ބަޔާން ކޮށްފައިވާ އެއްޗެއް، ދިވެހިރާއްޖޭގައި ހުރި މީހެއްގެ އަތުން ފެންނަ ހިނދު، އެ އެއްޗެއް އެ މީހަކަށް ލިބުނުގޮތް ސާބިތުކޮށް ނުދެވިއްޖެނަމަ ބެލޭނީ އެއީ އެމީހަކު ދިވެހިރާއްޖެއަށް އެތެރެކޮށްގެން ގެންގުޅޭ ނުވަތަ ދިވެހިރާއްޖޭގައި އުފައްދައިގެން ގެންގުޅޭ އެއްޗެއް ކަމުގައެވެ.

[ޤާނޫނާ ޚިލާފަށް ގެންނަ ނުވަތަ އުފައްދާ ތަކެތިން ހޯދާ ފައިސާ އާއި މުދާ އަތުލުން]
މި ޤާނޫނުގައި ބަޔާންކޮށްފައިވާ އެއްޗެއް، މި ޤާނޫނުގައިިވާ ގޮތާ ޚިލާފަށް ދިވެހިރާއްޖެއަށް ގެނެސްގެން، ނުވަތަ ދިވެހިރާއްޖެގައި އުފައްދައިގެން އެއްވެސް މުދަލެއް ނުވަަތަ ފައިސާއެއް ހޯދައިފައި ވާނަމަ މި ޤާނޫނުގެ ދަށުން ކަނޑައެޅޭ އަދަބު ދިނުމާއެކު، އެ މުދަލެއް ނުވަތަ ފައިސާއެއް އަތުލެވޭނެއެވެ.

[ނައްތާލަންޖެހޭ ތަކެތި ނައްތާލުން]
މި ޤާނޫނުގައި ބަޔާން ކޮށްފައިވާ ތަކެތީގެ ތެރެއިން، ނައްތާލަންޖެހޭ ތަކެތި ނައްތާލުމަކީ، މިނިސްޓްރީ އޮފް ޑިފެންސް އެންޑް ނޭޝަނަލް ސެކިއުރިޓީން ކުރަންޖެހޭނެ ކަމެކެވެ.

[އެހެން ޤާނޫނަކުން މަނާކުރުން]
މި ޤާނޫނުގައި ދިވެހިރާއްޖެއަށް ގެނައުން މުޅިން މަނާކަމަށް ނުވަތަ ވަކިފަރާތެއްގެ ޚާއްޞަ ހުއްދައާއެކު މެނުވީ ގެނައުން މަނާކަމަށް ބަޔާން ކޮށްފައިވާ ތަކެތިނޫން އެހެން އެއްޗެއް ދިވެހިރާއްޖެއަށް ގެނައުން އެހެން ޤާނޫނަކުން މަނާ ކުރުމަަށް މި ޤާނޫނު ހުރަހެއް ނާޅައެވެ.

[އަދަބު]
މި ޤާނޫނުގެ 2 ވަނަ މާއްދާގެ (ހ) ގެ (1)، (2)، (3) ގައި ބަޔާން ކޮށްފައިވާ އެއްޗެއް، މި ޤާނޫނާ ޚިލާފަށް ދިވެހިރާއްޖެއަށް ގެނެސްފިނަމަ ނުވަތަ ދިވެހިރާއްޖޭގައި އުފައްދައިފި މީހެއްގެ އަދަބަކީ 10 އަހަރާއި 15 އަހަރާ ދެމެދުގެ މުއްދަތަކަށް ޖަލަށްލުން ނުވަތަ އަރުވާލުން ނުވަތަ ގޭގައި ބަންދު ކުރުމެވެ.
މި ޤާނޫނުގެ 2 ވަނަ މާއްދާގެ (ހ) ގެ (1)، (2)، (3) ގައި ބަޔާންކޮށްފައިވާ އެއްޗެއް މި ޤާނޫނާ ޚިލާފު ގޮތަކަށް އަތުގައި ބަހައްޓައި، ގެންގުޅެ، ދީ، ނުވަތަ ވިއްކައިފި މީހެއްގެ އަދަބަކީ 5 އަހަރާއި 10 އަހަރާ ދެމެދުގެ މުއްދަތަކަށް ޖަލަށްލުން ނުވަތަ އަރުވާލުން ނުވަތަ ގޭގައި ބަންދުކުރުމެވެ.
މި ޤާނޫނުގެ 4 ވަނަ މާއްދާގެ (ހ) އާއި (ށ) ގައި ބަޔާން ކޮށްފައިވާ އެއްޗެއް ދިވެހިރާއްޖެއަށް ގެނެސްފި ނުވަތަ ދިވެހިރާއްޖޭގައި އުފައްދައިފި ނުވަތަ މިފަދަ އެއްޗެއް އަތުގައި ބަހައްޓައި، ގެންގުޅެ، ދީ، ވިއްކައިފި ނުވަތަ ފަތުރައިފި މީހެއްގެ އަދަބަކީ 3 އަހަރާއި 8 އަހަރާ ދެމެދުގެ މުއްދަތަކަށް ޖަލަށްލުން ނުވަތަ އަރުވާލުން ނުވަތަ ގޭގައި ބަންދު ކުރުމެވެ.
މިޤާނޫނުގެ 4 ވަނަމާއްދާގެ (ނ) އާއި (ރ) ގައި ބަޔާން ކޮށްފައިވާ އެއްޗެއް ދިވެހިރާއްޖެއަށް ގެނެސްފި، ނުވަަތަ ދިވެހިރާއްޖޭގައި އުފައްދައިފި، ނުވަތަ މިފަދަ އެއްޗެއް އަތުގައި ބަހައްޓައި، ގެންގުޅެ، ދީ، ވިއްކައިފި ނުވަތަ ފަތުރައިފި މީހެއްގެ އަދަބަކީ 3 މަސްދުވަހާއި 3 އަހަރު ދުވަހާ ދެމެދުގެ މުއްދަތަކަށް ޖަލަށްލުން ނުވަަތަ އަރުވާލުން ނުވަތަ ގޭގައި ބަންދުކުރުން ނުވަތަ -/1،000 ރުފިޔާ އާއި -/50،000 ރުފިޔާއާ ދެމެދުގެ އަދަދަކުން ޖޫރިމަނާ ކުރުމެވެ.
މި ޤާނޫނުގެ 5 ވަނަ މާއްދާގެ (ހ) ގައި ބަޔާންކޮށްފައިވާ އެެއްޗެއް މި ޤާނޫނާ ޚިލާފަށް ދިވެހިރާއްޖެއަށް ގެނެސްފި ނުވަތަ ދިވެހިރާއްޖޭގައި އުފައްދައިފި ނުވަތަ މިފަދަ އެއްޗެއް އަތުގައި ބަހައްޓައި، ގެންގުޅެ، ދީ، ވިއްކައި ހަދައިފި މީހެއްގެ އަދަބަކީ 6 މަހާއި 2 އަހަރާ ދެމެދުގެ މުއްދަތަކަށް ޖަލަށްލުން ނުވަތަ އަރުވާލުން ނުވަތަ ގޭގައި ބަންދު ކުރުން ނުވަތަ -/5،000 ރުފިޔާއާއި -/50،000 ރުފިޔާއާ ދެމެދުގެ އަދަދަކުން ޖޫރިމަނާ ކުރުމެވެ.
މި ޤާނޫނުގެ 5 ވަނަ މާއްދާގެ (ށ) ގައި ބަޔާންކޮށްފައިވާ އެއްޗެއް ދިވެހިރާއްޖޭގައި އުފައްދައިފި ނުވަތަ މި ޤާނޫނާ ޚިލާފު ގޮތަކަށް ދިވެހިރާއްޖެއަށް ގެނެސް، އަތުގައި ބަހައްޓައި، ގެންގުޅެ، ދީ ނުވަތަ ވިއްކައި ހަދައިފި މީހެއްގެ އަދަބަކީ 1 އަހަރާއި 3 އަހަރާ ދެމެދުގެ މުއްދަތަކަށް ޖަލަށްލުން ނުވަތަ އަރުވާލުން ނުވަތަ ގޭގައި ބަންދުކުރުން ނުވަތަ -/1،000 ރުފިޔާއާއި -/5،000 ރުފިޔާއާ ދެމެދުގެ އަދަދަކުން ޖޫރިމަނާ ކުރުމެވެ.

[މާނަ]
މި ޤާނޫނުގައި:
ހަނގުރާމަވެރި ހަތިޔާރުގެ މާނައިގައި ތެރޭގައި މިވާ ތަކެތި ހިމެނޭނެއެވެ.
ވަޒަނެއް ނުވަތަ މިސައިލެއް ފޮނުވާލެވޭފަދަ ހުރިހާ ބާވަތެއްގެ ހަތިޔާރު ވަޒަން، ބަޑީގެ ކާޓްރިޖް މި މާއްދާގެ (ހ) ގެ (1)، (2) ގައިވާފަދަ ހަތިޔާރެއް ބޭނުން ކުރުމުން ނުކުންނަ އަޑު ނުވަތަ އަލި މަޑު ކުރުމަށް ނުވަތަ އެ ހަތިޔާރެއް އަމާޒުކުރުން ފަސޭހަ ކުރުމަށް ހަދާފައިވާ ހަތިޔާރުގެ ބައިތައް އެއްވެސް ވިހައެއް ފޮނުވުމަަށް ހަދާފައިވާ ހަތިޔާރު ކަނޑި، ލޮންސި، ތީރު، ދުނިދަނޑި މި މާއްދާގައި ބަޔާން ކޮށްފައިވާ ހަތިޔާރެއްގެ ބައެއް ނުވަތަ އެފަދަ ހަތިޔާރެއް އުފުލަން ހަދާފައިވާ އުޅަނދު ނުވަތަ އެއްޗެހި ގޮވާ އެއްޗެހީގެ މާނައިގައި ތިރިގައި މިވާ ތަކެތި ހިމެނޭނެއެވެ.
ނައިޓްރޯގްލިސަރިން، ޑައިނަމައިޓްފަދަ ތަކެތި ރޮކެޓް، ބަޑީގެ ކާޓްރިޖް އަދި ހުރިހާ ބާވަތެއްގެ ބޮމާއި، ވަޒަނާއި އަދި މިފަދަ އެެއްޗެހިި ގޮއްވާލުމަށް ބޭނުންކުރާ ފިއުުޒުފަދަ ތަކެތި އެއްޗެއްގައި ހިމެނިފައިވާ މާއްދާއެއްގެ ސަބަބުން އެ އެއްޗަކީ ގޮވާ އެއްޗެއް ކަމަށް މިނިސްޓްރީ އޮފް ޑިފެންސް އެންޑް ނޭޝަނަލް ސެކިއުރިޓީން ކަނޑައަޅާ ތަކެތި އޮރިޔާންކާޑުގެ މާނައިގައި ޖިންސީ ގުނަވަންތައް ދައްކައިދޭ މަންޒަރު ހުރި ފޮޓޯއާއި ފިލްމާއި ޖިންސީގުޅުން ސިފަކޮށްދޭ އަޑާއި، ވާހަކައާއި، ޖިންސީގުޅުން ހިންގާ މަންޒަރު ދައްކައިދޭ ފިލްމާއި، ފޮޓޯއާއި މިފަދަ މަންޒަރާއި، އަޑާއި، ވާހަކަ އަޅާފައި ހުންނަ ޑިސްކެޓް، ޓޭޕް ފަދަ ތަކެއްޗާއި ޖިންސީ ގުޅުން ހިންގުމަށްޓަކައި ޖިންސީ ގުނަވަން ސިފަކޮށްދޭ ގޮތަށް ހަދާފައިވާ ތަކެތި ހިމެނޭނެއެވެ. މީގެ ތެރެއަކު މިނިސްޓްރީ އޮފް އެޑިއުކޭޝަނުން ހުއްދަކުރާ ޢިލްމީ ފޮތްފޮތާއި، ކިޔަވައި ދިނުމަށް ބޭނުންކުރާ ފޮތްފޮތާއި ތަކެއްޗެއް ނުހިމެނޭނެއެވެ.